CELEX: 62019CN0393
Language: fi
Date: 2019-05-21 00:00:00
Title: asia C-393/19: Ennakkoratkaisupyyntö, jonka Apelativen sad — Plovdiv (Bulgaria) on esittänyt 21.5.2019 — Rikosoikeudenkäynti, jossa vastaajana on OM

2.9.2019   
            
            
               FI
            
            
               Euroopan unionin virallinen lehti
            
            
               C 295/5
            
         
      Ennakkoratkaisupyyntö, jonka Apelativen sad — Plovdiv (Bulgaria) on esittänyt 21.5.2019 — Rikosoikeudenkäynti, jossa vastaajana on OM
      (asia C-393/19)
      (2019/C 295/08)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Apelativen sad — Plovdiv
      
         Rikosoikeudenkäynnin asianosainen pääasiassa
      
      OM
      
         Ennakkoratkaisukysymykset
      
      
                  1)
               
               
                  Onko perusoikeuskirjan 17 artiklan 1 kohtaa tulkittava siten, että yleisen edun ja omistusoikeuden suojelutarpeen välisen asianmukaisen tasapainon vaarantumisen vuoksi ei voida hyväksyä kansallista lainsäädäntöä, kuten Nakazatelen kodeksin (rikoslaki, jäljempänä NK) 242 §:n 8 momentti, jonka mukaan törkeässä salakuljetuksessa käytetty kuljetusväline, joka kuuluu kolmannelle henkilölle, joka ei tiennyt ja jonka ei pitänyt tai joka ei voinut tietää, että hänen työntekijänsä syyllistyy rikokseen, on tuomittava menetetyksi valtiolle?
               
            
                  2)
               
               
                  Onko perusoikeuskirjan 47 artiklaa tulkittava siten, että ei voida hyväksyä kansallista sääntelyä, kuten NK:n 242 §:n 8 momentti, jonka mukaan kuljetusväline, jonka omistaa muu kuin rikoksen tehnyt henkilö, voidaan tuomita menetetyksi ilman, että kyseiselle omistajalle taataan oikeus saattaa asiansa suoraan tuomioistuimen käsiteltäväksi kantansa esittämistä varten?